[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 99
                                                              din 28 aprilie 2021
privind preluarea unor contracte de închiriere, încheiate cu persoane fizice

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 9.970/05.04.2021 şi la Consiliul Local Sighișoara cu nr. 11.484/19.04.2021, de referatul de aprobare, înregistrat cu nr. 9.972/05.04.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighişoara cu nr. 8.307/22.03.2021, formulată de doamna Lupea Ana - Paraschiva, cu referire la preluarea contractului de închiriere nr. 295/2006, așa cum a fost modificat și completat prin actele adiționale nr. 1 - 4, având ca obiect terenul în suprafața indiviză de 46 mp. din suprafața totală de 317 mp., cu destinația de curte, situat în Municipiul Sighișoara, str. Primăverii, nr. 4, înscris în C.F. nr. 54136 Sighișoara (nr. C.F. vechi 4370), cu nr. top. 5327/2, aferent apartamentului nr. I, înscris în C.F. nr. 54136 – C1 – U1 Sighișoara (nr. C.F. vechi 4370/I), cu nr. top. 5327/2/I, motivat de faptul că actualul chiriaș, Lupea Daniel, soțul doamnei Lupea Ana - Paraschiva, a decedat;

Având în vedere cererea înregistrată la Municipiul Sighişoara cu nr. 8.629/24.03.2021, formulată de domnul László Szabolcs, cu referire la preluarea contractului de închiriere 308/2008, așa cum a fost modificat și completat prin actele adiționale nr. 1/2014 și 2/2018, având ca obiect terenul situat în Municipiul Sighișoara, str. Plopilor nr. 17, cu poziția în plan nr. 13, în suprafață de 16,50 mp., cu destinația de teren ocupat de construcția – garaj;
Având în vedere că, în urma preluării contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi a Legii nr. 247/2005;

Având în vedere că imobilele de natură teren, mai sus menționate, sunt situate în intravilanul Municipiului Sighișoara – domeniul privat și domeniul public; 

Având în vedere prevederile Hotărârii Consiliului Local Sighișoara nr. 82/30.04.2020 privind stabilirea impozitelor și taxelor locale pentru anul 2021, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, prin preluarea contractelor de închiriere, se aduc venituri suplimentare la bugetul local;
Având în vedere Raportul de specialitate al Direcției Administrarea Patrimoniului, înregistrat cu nr. 9.971/05.04.2021, prin care se propune preluarea unor contracte de închiriere, încheiate cu persoane fizice;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. ,,a” și „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:
 Art. 1. (1) Se aprobă preluarea, începând cu data de 01.05.2021, a contractului de închiriere nr. 295/2006, așa cum a fost modificat și completat prin actele adiționale nr. 1 - 4, având ca obiect terenul în suprafața indiviză de 46 mp. din suprafața totală de 317 mp., cu destinația de curte, situat în Municipiul Sighișoara, str. Primăverii, nr. 4, înscris în C.F. nr. 54136 Sighișoara (nr. C.F. vechi 4370), cu nr. top. 5327/2, aferent apartamentului nr. I, înscris în C.F. nr. 54136 – C1 – U1 Sighișoara (nr. C.F. vechi 4370/I), cu nr. top. 5327/2/I, de către doamna Lupea Ana - Paraschiva, motivat de faptul că actualul chiriaș al terenului, domnul Lupea Daniel, soțul acesteia, a decedat. 

(2) Chiria este cea stabilită prin contractul de închiriere şi va fi indexată cu indicele de inflaţie anual.

 (3) Clauzele contractuale din contractul de închiriere nr. 295/2006, așa cum a fost modificat și completat prin actele adiționale nr. 1 - 4, preluat conform art. 1 (1) din prezenta, îşi menţin valabilitatea între Municipiul Sighişoara şi doamna Lupea Ana - Paraschiva.

Art. 2. (1) Se aprobă preluarea, începând cu data de 01.05.2021, a contractului de închiriere nr. 308/2008, așa cum a fost modificat și completat prin actele adiționale nr. 1/2014 și 2/2018, având ca obiect terenul situat în Municipiul Sighișoara, str. Plopilor nr. 17, cu poziția în plan nr. 13, în suprafață de 16,50 mp., cu destinația de teren ocupat de construcția – garaj, de către domnul László Szabolcs, ca urmare a dobândirii în proprietate a construcției – garaj, de la actualul chiriaș al terenului, domnul Sandu Daniel.

(2) Chiria va fi de 12,00 lei/mp./an, adică de 198,00 lei/an, stabilită conform prevederilor art. 2 din anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 82/30.04.2020 și va fi indexată cu indicele de inflaţie anual. 

(3) Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara sau la casieria primăriei, anual, cu termenul scadent la 31.03 a anului în curs, începând cu data încheierii contractului. 

(4) Restul clauzelor contractuale din contractul de închiriere nr. 308/2008, așa cum a fost modificat și completat prin actele adiționale nr. 1/2014 și 2/2018, preluat conform art. 2 (1) din prezenta, își mențin valabilitatea între Municipiul Sighișoara și domnul László Szabolcs.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului – Compartimentul Domeniu Public, Direcţia Generală Arhitect Șef, Biroul Public Cadastru și Agricultură, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

    Burghelea Bogdan - Ioan       
                                            Contrasemnează pentru legalitate
                                  SECRETARUL GENERAL al municipiului,

                                                             Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcţia Generală Arhitect Șef;
  3 ex. Direcţia Administrarea Patrimoniului;

  2 ex. Compartimentul Domeniu Public;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. Biroul Public Cadastru și Agricultură;

  1 ex. doamna Lupea Ana - Paraschiva;

  1 ex. domnul László Szabolcs.
18 ex.
B.A. 

